Rekolekcijos

Rekolekcijos – dvasinės pratybos, intensyvūs maldos, susikaupimo renginiai. Jų tikslas – dvasinis ir moralinis atsinaujinimas, tikėjimo atgaivinimas, religingumo stiprinimas. Rekolekcijose dalyvauja grupelėmis arba po vieną. Kartu skaitomas ir analizuojamas Šventasis Raštas, meldžiamasi, giedama, klausoma keleto pamokslų, skaitomi skaitiniai.

Žodis „rekolekcijos“ kilęs iš lotynų kalbos ir reiškia susikaupimą, susimąstymą.Rekolekcijos. Joanitai.org (tikrinta 2025-11-14). Rekolekcijos būna skirtingos trukmės ir pobūdžio – kai kurios trunka tik dieną, kitos ir mėnesį (jėzuitų dvasingumu paremtos 30 dienų rekolekcijos).Rekolekcijos. Bernardinuparapija.lt (tikrinta 2025-11-14).

 Istorija 

Rekolekcijų ištakomis laikomas Jėzaus Kristaus pasitraukimas į dykumą prieš viešą veiklą (Mt 4, 1–11; Mk 1, 12–13; Lk 4, 1–13). Rekolekcijos itin paplito Ispanijoje (), vienas jų pradininkų – šv. Ignacas Lojola.

 Lietuvoje 

Lietuvoje rekolekcijos vyksta kai kuriose bažnyčiose ir vienuolynuose:
 Baltriškėse (Zarasų raj.),
 Krikštėnuose (Ukmergės raj.),
 Kulautuvoje (Kauno raj.),
 Palendriuose (Kelmės raj.),
 Paparčiuose (Kaišiadorių raj.),
 Šiluvoje (Raseinių raj.),
 Trinapolyje (Vilnius),
 Truskavoje (Kėdainių raj.),
 Troškūnuose (Anykščių raj.).

 Šaltiniai 

Kategorija:Krikščionybė